hu hu hu hu hu hu sv hu ru hu hu hu pt ca ca ca hu hu hu hu de hu en tr hu hu ca ceb hu nb en en pt de hu hu hu hu hu hu hu en en en en fr en it ru hu hu en ru sv en en en fr hu hu ru en hu en en fr fr en en de en en en en en en en en en it en en en en en en en pt en en en en de en en it it en en en en en en ru en en en en ro en en en en en en en it en en en en en en en en sv es es de en en en en hu hu hu hu en en hu hu fr en es hu hu en hu fr en en hu da en hu ca ca ca ca hu hu pl hu hu hu hu hu hu hu de hu hu hu hu hu hu hu hu hu en hu en hu hu en hu en hu hu hu tr hu hu hu hu hu hu id hu hu hu hu hu hu ceb ca hu en ceb hu hu hu nb en hu hu hu hu hu hu en ca hu es hu ca hu hu hu hu hu hu hu hu en en hu tr hu hu hu hu hu hu hu hu hu nb hu en hu hu hu hu es hu cs hu hu hu ca hu hu hu hu hu hu hu fr hu en hu hu hu hu hu hu hu hu hu en hu hu hu en en hu hu hu hu hu hu en en hu hu hu en hu en de hu hu hu hu hu hu hu hu hu hu hu hu hu hu hu hu en en hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu en hu hu hu en en hu hu hu hu hu hu en en hu hu hu hu hu en en hu hu hu hu hu en en hu hu hu hu hu hu hu en en hu hu hu en hu hu en de hu hu hu fr hu en en hu hu hu hu hu en en hu hu hu hu hu en de hu hu hu hu hu hu hu en en hu hu hu hu hu hu hu en en hu hu hu en hu en en hu hu hu hu hu en de hu hu hu hu hu hu en en hu hu hu en hu hu hu hu hu hu hu hu hu
Hozzájárulok az adataim kezeléséhez és elfogadom az Adatkezelési tájékoztatót.
Főkategória >DVD - külföldi >misztikus / thriller
Sorrend: Népszerűség szerint Név szerint (A-Z) Név szerint (Z-A) Ár szerint növekvő Ár szerint csökkenő Felvitel szerint (legutolsó az első) Felvitel szerint (legkorábbi az első)
23-as szám, A (1DVD) (Fórum Home Entertainment Hungary kiadás)
Jim Carrey és Virginia Madsen játsszák a főszerepet Joel Schumacher filmjében, amely az év egyik „legérdekfeszítőbb” (Pete Hammond, Maxim) thrillere.
Attól a pillanattól fogva, hogy egy antikváriumban Walter Sparrow (Carrey) kezébe veszi A 23-as szám című könyvet, az élete rémálommá válik. Egyre több párhuzamot fedez fel saját maga és a baljós hangulatú regény főhőse között, aki a címadó szám megszállottja. Egyre jobban elmerül a történetben, és amikor a főszereplő élete szörnyű fordulatot vesz, rettegni kezd: meggyőződésévé válik, hogy a sors számára is hasonlóan rémisztő véget tartogat...
Angyalok és Démonok (1DVD) (mozi változat) (Intercom kiadás) (használt, karcos példány)
Az Oscar®-díjas Ron Howard rendező A Da Vinci-kód lélegzetelállítóan izgalmas folytatásával elkészítette Dan Brown azonos című sikerkönyvének méltó adaptációját.
Robert Langdon szimbólumkutatót (a kétszeres Oscar®-díjas Tom Hanks) több száz éves nyomok megfejtésére kéri fel a vatikáni titkosszolgálat, hogy kiszabadítsák a Róma különböző pontjain fogva tartott négy bíborost, akiket a veszélyes titkos társaság, az illuminátusok ejtettek túszul. Mivel a fenyegető helyzetben a pápaválasztást felügyelő camerlengo (Ewan McGregor) senki más segítségére nem számíthat, Langdon szédületesen akciódús hajszára indul lepecsételt kripták, életveszélyes katakombák és a világ legszigorúbban őrzött könyvtárán keresztül, mely során minden perc végzetes veszélyeket tartogat!
Azután (1DVD) (Clint Eastwood)
George (Matt Damon) amerikai munkás, akit gyerekkora óta különleges kapcsolat fűz a holtak világához. Marie (Cécile de France) francia újságíró, akinek egy halálközeli élmény alapjaiban változtatja meg a gondolkodását. Marcus (Frankie és George McLaren) londoni iskolás, aki a hozzá legközelebb álló személy elvesztése után kétségbeesetten keresi a válaszokat az őt gyötrő kérdésekre. Miközben mindhárman az igazságot kutatják, útjaik összefutnak, életüket pedig örökre megváltoztatja a meggyőződés: a halál nem a vég, létezik az „azután”. A felejthetetlen történetet az Oscar®-díjas* Clint Eastwood rendezte a kétszeres Oscar®-díj-jelölt* Peter Morgan forgatókönyvéből. A filmben olyan színészeket láthatunk még, mint Jay Mohr, Bryce Dallas Howard, Marthe Keller és Derek Jacobi.
Bűvölet, A (1996 - The Craft) (1DVD) (extra változat) (feliratos)
Ez a négy lány más mint a többiek. Magányosak, csak egymásra
számíthatnak. Azután rájönnek, hogy van még egy erősségük: a bűvölet.
Kitanulják a fekete mágia tudományát, és fokozatosan próbálgatják,
mire képesek. Fiúcsábítás, lánybosszú, apróbb bűbájosságok. De nincs megállás.
Az öröm, a játék csak a kezdet. Aki rájön, hogy mit érhet el a túlvilág erőinek
A négy lány környezetében egyre furcsább dolgok történnek.
Először egy srác zuhan ki az ablakon. Aztán valami megmozdul a sötétben...
Páratlanul látványos, eredeti horrortörténet, amelyben
a gonosz angyalarcú tinilányok bőrébe bújik. Egy kritikus szerint olyan ez a
film, mintha a Spinédzsereket és Az Eastwick-i boszorkányokat
keresztezték volna Stephen King legrémesebb agyszüleményeivel.
Da Vinci-kód, A (1DVD)
A tanulmányi úton Párizsban tartózkodó Robert Langdon szimbólumkutatót telefonon riasztják egy késő esti órán. A Louvre idős kurátorát meggyilkolták a múzeumban és egy érthetetlen kódot találtak a holtteste mellett.
A francia hatóság a fiatal Sophie Neveu-t jelöli ki a rejtélyes üzenet megfejtésére, aki történetesen a meggyilkolt művészettörténész unokája. Langdon és a tehetséges francia titkosírás-szakértő közösen kezd el a rejtvény és a gyilkossági ügy megoldásán dolgozni. Hamarosan azonban épp ők lesznek a francia rendőrség első számú gyanúsítottjai. Egy Európa székesegyházain és kastélyain keresztül zajló kétségbeesett hajsza során Langdon és Sophie megdöbbentő igazságra bukkannak a zseniális festő, Leonardo képeinek rejtett utalásait követve, miközben az életük is veszélybe kerül...
Da Vinci-kód, A (2DVD) (bővített extra változat)
A tanulmányi úton Párizsban tartózkodó Robert Langdon szimbólumkutatót
telefonon riasztják egy késő esti órán. A Louvre idős kurátorát meggyilkolták
a múzeumban és egy érthetetlen kódot találtak a holtteste mellett.
A francia hatóság a fiatal Sophie Neveu-t jelöli ki a rejtélyes üzenet
megfejtésére, aki történetesen a meggyilkolt művészettörténész unokája. Langdon
és a tehetséges francia titkosírás-szakértő közösen kezd el a rejtvény és a
gyilkossági ügy megoldásán dolgozni. Hamarosan azonban épp ők lesznek a francia
rendőrség első számú gyanúsítottjai. Egy Európa székesegyházain és kastélyain
keresztül zajló kétségbeesett hajsza során Langdon és Sophie megdöbbentő
igazságra bukkannak a zseniális festő, Leonardo képeinek rejtett utalásait
követve, miközben az életük is veszélybe kerül...
Dan Brown nagy vitákat kiváltó nemzetközi bestsellere a mozivásznon
új életre kelt, de a teljes élményt a kizárólag DVD-n megtekinthető bővített
változat tartogatja, amelyben eddig nem látható új képsoroknak is tanúi lehetünk.
A több mint 25 perccel kiegészített változat segítségével még jobban
elmélyedhetünk abban az ősi rejtélyben, amelynek megoldása alapjaiban írhatja
át az emberiség elmúlt kétezer évének történelmét.
Doboz, A (1DVD) (Cameron Diaz)
Te mit tennél, ha valaki adna egy dobozt, egy gombbal a tetején, amit ha megnyomsz, egymillió dollár üti a markod... ugyanakkor meghal valaki, akit nem ismersz? Megtennéd?
Pontosan ezzel a kérdéssel szembesül Norma (Cameron Diaz) és Arthur Lewis (James Marsden). 1976-ot írunk, az angoltanár és a NASA-nak dolgozó mérnök átlagos külvárosi életet él kisfiukkal, amíg egy nap egy rejtélyes, torz arcú idegen (Frank Langella) fel nem bukkan, és eléjük nem teszi a dobozt, mint a nagy lehetőséget életük megváltoztatására. 24 órán belül dönteniük kell. Norma és Arthur súlyos morális dilemmával szembesülnek, hamarosan pedig arra is rájönnek, hogy döntésük következménye messze túlnő rajtuk.
A Sundance-díjas Donnie Darko rendezője, Richard Kelly új filmjében a Legenda vagyok és a Csodás álmok jönnek írója, Richard Matheson klasszikus novelláját adaptálta.
Egyenesen át (1DVD) (szinkron)
Egy csoport orvostanhallgató halálközeli állapotról szeretne tapasztalatokat szerezni. Ennek érdekében egymás szívét állítják meg, majd néhány perc elteltével újraindítják.
Múltjukból felvillanó képek jelennek meg, gyermekkori rémálmok, bűnök, amelyeket ők vagy ellenük követtek el. A tapasztalok egyre erősebbé vállnak, a látomásaik fizikailag bántalmazzák őket, ahogy egyre mélyebben próbálják meg a halálközeli állapotot feltárni, megoldást remélve...
Félhomály (1DVD) (nagyon karcos példány)
A rejtélyes történetek sikeres írója, Rachel Carlson teljesen kétségbeesik, amikor imádott fia, a hétéves Thomas a Primrose Hill-i házuk mögötti csatornába fullad. Egy évvel később, bár rekordösszegű előleget ajánlanak következő könyvéért, még mindig olyan lelkiállapotban van, hogy képtelen írni. Házassága is romokban hever, szerkesztő és ambiciózus író férje, Brian válni akar. Legjobb barátnője, Sharon kibérel számára egy elhagyott helyen lévő villát a skót felföldön lévő Ingonish Cove falucskában. Amint Rachel beilleszkedik a barátságos település életébe, fokozatosan összebarátkozik Angus McCulloch-hal, aki a világítótornyot kezeli, és a bérelt villa közelében található magányos szigeten lakik és dolgozik. Rachel már kezdi megtalálni régi önmagát, ám ekkor kísérteties üzeneteket kezd kapni halott fiától, aki valami veszélyre figyelmezteti. Az asszony nem biztos benne, hogy az üzenetek valódiak-e vagy tényleg elvesztette a józan eszét, mindenesetre olyan helyzetbe kerül, ahol őrület, gyilkosság és természetfeletti uralkodik.
Gödör (1DVD) (The Hole, 2001) (A fotó csak reklám!)
Négy fiatal iskolás, két leány és két fiú eltűnik egy előkelő angol magániskolából. Csak Liz éli túl a megpróbáltatásokat, de miközben felidézi azt a két hetet, amit bezárva töltött egy sötét, földalatti bunkerben, lassan kiderül, hogy az események olyan lelki traumát okoztak neki, ami megakadályozza abban, hogy különbséget tegyen a valóság és a képzelgés között. De hát mi is történt valójában a bunkerben?
Godsend - A teremtés klinikája (1DVD)
Paul és Jessie Duncan egy tragikus balesetben elveszítik szeretett kisfiukat, a nyolcéves Adamot. Miközben éppen a temetést szervezik, Dr. Richard Wells hihetetlen ajánlattal keresi meg őket: azt állítja, klónozással lényegében képes visszahozni Adamot az életbe, és így újra teljessé teheti az összeomlott családot. Az ajánlat számos kérdést vet fel, a fájdalmasan gyászoló házaspár, nem kis lelki gyötrődés és tépelődés után végül mégis elfogadja Wells javaslatát, aki rettenetes, szinte fausti egyezségbe kényszeríti őket. Dr. Wells az ajánlatát feltételekhez köti: mivel az eljárás törvényellenes, abszolút titoktartásra van szükség.
Az új Adam soha nem mehet más orvoshoz, és a Duncan házaspár kénytelen megszakítani a kapcsolatot minden barátjukkal, hogy egyetlen kíváncsi szem se lehessen tanúja annak, ahogy kisfiuk újból felnő. Hogy a titkot mindenképpen megőrizzék, a család átköltözik Riverton-ba, az idilli kisvárosba, ami Dr. Wells hatásosan kialakított Godsend Termékenységi Klinikája közelében van.
Paul és Jessie élete az „új” Adam-mal boldog, egészen addig, amíg el nem érkezik a fiú nyolcéves születésnapja…
David Norton (az Oscar®-díjas Timothy Hutton – A titkos ablak) hozzászokott ahhoz, hogy az ő kezében van az irányítás: sikeres sci-fi íróként ő dönti el, hogy hőseire milyen sors vár. De mi történik, ha a képzeletbeli világ egyszer csak megelevenedik?
David az idilli Mallorcára utazik menyasszonyával, aki egy rejtélyes telefonhívást követően váratlanul kiveti magát a szállodai szoba erkélyéről. Ahogy David kétségbe esetten próbál rájönni a tragédia okára, a körülötte lévők sorra öngyilkosságot követnek el. A férfi ekkor rádöbben, hogy akaratán kívül saját fiktív világának szereplőjévé vált, és ezúttal fogalma sincs, hogy végződik a történet. Mikor megismerkedik Silviával (Lucía Jiménez), aki túlélte saját öngyilkossági kísérletét, együtt próbálnak kitörni a rémálomszerű események sodrából...
Gyilkos médium, A (1DVD)
A természetfeletti jelenségek hátterének kivizsgálására szakosodott dr. Margaret Matheson (Sigourney Weaver) és Tom Buckley (Cillian Murphy) előszeretettel buktat le magukat varázslóknak, csodatevőknek vagy szellemekkel suttogóknak beállító csalókat. De mikor Simon Silver (Robert De Niro), a legendás vak médium 30 év után visszatér önkéntes nyugdíjából, Matheson figyelmezteti Buckley-t, hogy tartsa távol magát tőle. A tiltás ellenére a férfi mindent bevet, hogy leleplezze Silvert, és feltárja az igazságot a karizmatikus gondolatolvasó mögött. De ahogy egyre mélyebbre ás az ügyben, Buckley hamarosan olyan felfedezést tesz, amely alapjaiban rengeti meg a világát. Rodrigo Cortés, az Élve eltemetve díjnyertes író/rendezője újabb feszült hangulatú thrillert szállított, melynek befejezése sokáig ott visszhangzik majd a fejekben.
Gyilkos ösztön (2015 - Solace) (1DVD)
Joe Merriwether (Jeffrey Dean Morgan) FBI ügynök egy rendkívül brutális gyilkosság sorozat felgöngyölítésén dolgozik fiatal kolléganőjével. Rá kell jönniük, hogy ketten nem tudják megoldani az ügyet, ezért a már visszavonult pszichiáter, Dr John Clancy (Anthony Hopkins) segítségét kéri, aki különleges képességeivel igyekszik segíteni a nyomozókat.
Harmadik csoda, A (1DVD)
Hit, vívódás, egyházpolitika és csodák... A Vatikán elküldi Frank atyát vizsgálódni Chicagóba, ahonnan a hívők megmagyarázhatatlan csodákat jelentettek. Mióta Helen, a templomi szolga meghalt, a kolostor udvarán lévő Szűz Mária szobor véres könnyeket hullat. Amint állítják, a könnyeknek különleges gyógyhatást tulajdonítanak. Halálos beteg kislány is meggyógyult már a szobrot érintve. Frank atyában újra kiéleződnek az ellentétek hite és a világi valóság között. Egyházi berkekben cinikussága miatt "Csodagyilkos" néven emlegetik. A helyzetet komplikálja, hogy Helen templomi munkáját átvevő lánya szerint anyja nem is volt annyira szent, ráadásul Frank atya különös vonzalmat érez a lány iránt...
Hatodik érzék (1DVD) (Intercom kiadás)
Cole hat éves, és rémálmok gyötrik. Éjszakáit és nappalait olyan lények népesítik be, akiket csak ő lát. A lények szólnak hozzá, megérintik, kérésekkel bombázzák: Cole látja a halottakat.
Malcolm Crowe gyermekpszichológus. Egy korábbi kezeltje hasba lövi és ő az eset után más városba költözik: nehezen nyeri vissza korábbi önmagát, felejteni próbál. Cole csak benne bízik: senkinek nem beszélhet arról, amit lát, de a férfival pompásan megértik egymást. Ám mégsem biztos, hogy a pszichológus meg tudja menteni a kisfiút; a halottak ugyanis egyre követelőzőbbek. Valamit akarnak a gyerektől…
Minden idők legsikeresebb thrillere, amelynek ifjú főszereplőjét - okkal - jelölték a legjobb epizódszereplő kategóriában az Oscar-díjra!
Holdfogyatkozás (1DVD) (Nora Roberts)
A Claire Forlani, Oliver Hudson és Jacqueline Bisset főszereplésével készült, Holdfogyatkozás című izgalmas thriller egy nőről szól, aki hazatér a szülővárosába, hogy megbékéljen keserű múltjával.
Tory (Claire Forlani) tudta, hogy a visszatérés nem lesz könnyű, különösen, hogy nyugtalanító látomások gyötrik. Barátnőjét, Hope-ot sok-sok évvel ezelőtt brutálisan meggyilkolták, és a szörnyű éjszaka emlékei azóta is kísértik.
Tory hamarosan megtudja, hogy Hope halála csupán az első láncszem volt egy gyilkosságsorozatban, amely azóta is folytatódik. Rá kell ébrednie, hogy a gyilkos már régen kiszemelte a következő áldozatát: őt magát. A lánynak két lehetősége van: természetfeletti képességeit felhasználva szembeszáll a gyilkossal, vagy megadja magát a végzetének.
Inferno (2016) (1DVD) (Tom Hanks)
Langdon professzor (Tom Hanks – Forrest Gump, A számkivetett), a Harvard veszélyes kalandoktól sem visszariadó szimbólumkutatója egy firenzei kórházban tér magához. Nem tudja, hogyan került oda, ahogy azt sem, miképp szerzett lőtt sebet. Az viszont egyértelmű, hogy most is egyszerre kénytelen menekülni és nyomozni. A kórházban megismert Sienna Brooks (Felicity Jones – A mindenség elmélete, Zsivány Egyes: Egy Star Wars történet) segítségével próbálja visszanyerni emlékezetét, miközben Európát átszelve igyekeznek megakadályozni, hogy egy vírus kiirtsa a Föld népességének felét.
Könnyek völgye, A (1DVD)
Adam, a nem éppen sikereiről híres zsaru élete egyik legpocsékabb napján van túl. Elveszített mindent, amiért életében dolgozott és kedves volt a számára, ráadásul régi ellensége és egykori barátja, Lock végre elégtételt vesz sérelmeiért és végez vele. Miközben Adam haldoklik, Isten váratlanul beszélni kezd hozzá. Adam kap egy újabb esélyt, hogy visszatérjen a földre és jóvátegye az életét, de egy feltétellel: meg kell változtatnia gyilkosa életútját, Locknak meg kell bánnia bűneit. Amikor Adam visszatér a földre, hogy megkezdje küldetését, mindent és mindenkit lát, de nem hallja őket és beszélni sem tud hozzájuk. Csakis Lock lelkén és érzelmein keresztül kerülhet közelebb gyilkosához. Adam segít tehát feleleveníteni Lock és volt barátnője kapcsolatát, akiket egy közös gyermek is összeköt. Mindeközben Adam is komoly kihívással szembesül - végig kell néznie, hogy felesége Eva és kislánya Emily miként folytatják az életüket nélküle. Amikor Adam végre ismét szemtől szemben áll gyilkosával, rá kell ébrednie, hogy életében ő sem volt tökéletes. Bizonyos tekintetben fikarcnyival sem volt jobb a vele szemben állónál. Vagyis nem csupán Locknak kell megváltoznia...
Láthatatlan (1DVD) (Fórum Home Entertainment Hungary kiadás)
A hatodik érzék alkotóinak lélegzetelállító thrillerében egy tizenéves fiú reked az élők és a holtak világa közötti vékonyka határsávon. Nicholas (Justin Chatwin – Világok harca, Traffic) fényes jövő előtt álló végzős középiskolás, ám egy este tragikus véletlen következtében a problémás Annie (Margarita Levieva) és társai félholtra verik, majd a testét elrejtik az erdőben.
Az e világ számára láthatatlan Nick tehetetlenül, élet és halál között lebegve kénytelen végignézni, ahogy édesanyja (Az Oscar®-díjas Marcia Gay Harden – Pollock, Titokzatos folyó) és a rendőrség kétségbeesetten kutatnak utána, nem is sejtve, hogy csupán néhány óra választja el attól, hogy az enyészeté legyen.
Sorrend: Népszerűség szerint Név szerint (A-Z) Név szerint (Z-A) Ár szerint növekvő Ár szerint csökkenő Felvitel szerint (legutolsó az első) Felvitel szerint (legkorábbi az első)
| Általános szerződési feltételek